It-Tribunal għas-Servizz Pubbliku: sentenza tad-23 ta’ Ottubru 2010, Marcuccio vs Il-Kummissjoni, F‑65/09 , EU:F:2010:149 , punt 42

Il-Qorti Ġenerali tal-Unjoni Ewropea: seentenza tat-13 ta’ Ottubru 2015, Il-Kummissjoni vs Cocchi u Falcione, T‑103/13 P , EU:T:2015:777 , punt 88

Il-Qorti tal-Prim’Istanza: digriet tas-26 ta’ Novembru 2003, Mc Bryan vs Il‑Kummissjoni, T‑96/02 P , EU:T:2003:314 , punti 47 sa 52

Il-Qorti tal-Ġustizzja: sentenza tal-11 ta’ Lulju 1968, Van Eick vs Il‑Kummissjoni, EU:C:1968:39 , punt 500

Dwar it-trasferiment tad-drittijiet għall-pensjoni, il-kunsens tal-membru tal-persunal għal tali trasferiment għandu jkun infurmat bil-proposta ta’ akkreditazzjoni tas-snin ta’ servizz magħmula mill-awtorità tal-ħatra jew mill-awtorità li għandha s-setgħa tikkonkludi kuntratti ta’ reklutaġġ abbażi tal-ammont tal-kapital provviżorju mħabbar mill-korp nazzjonali inkarigat mill-pensjonijiet ikkonċernat.

F’dan ir-rigward, ma jistax jiġi raġonevolment mistenni minn amministrazzjoni diliġenti li tittratta mijiet ta’ talbiet ta’ trasferiment tad-drittijiet għall-pensjoni li, meta tifformula kull wieħed minn dawn il-proposti, hija tantiċipa l-konsegwenzi, għal kull wieħed mill-uffiċjali u l-impjegati kkonċernati, tat-trasferimenti tad-drittijiet għall-pensjoni rispettivi.

F’dawn iċ-ċirkustanzi, l-imsemmija awtorità tista’ tissodisfa d-dmir tagħha ta’ premura, fl-osservanza tal-prinċipju ta’ amministrazzjoni tajba, billi tofformula l-proposti ta’ akkreditazzjoni tas-snin ta’ servizz inkwistjoni, filwaqt li tistieden il-persuni kkonċernati, f’kull wieħed minn dawn il-proposti, sabiex jikkuntattjaha għal spjegazzjonijiet dwar il-kalkolu u sabiex tiddiskuti l-opportunità għalihom sabiex jagħmlu jew le dawn it-trasferimenti.

Konsegwentement, meta l-persuni kkonċernati jitolbu t-trasferiment fl-iskema tal-pensjoni tal-Unjoni tad-drittijiet għall-pensjoni nazzjonali rispettivi, u wara tikkonferma l-imsemmija talbiet, mingħajr l-ewwel ma jqisu li huwa xieraq li huwa utli li l-ewwel jikkuntattjaw lill-amministrazzjoni sabiex tinformahom dwar id-deċiżjonijiet rispettivi tagħhom, l-awtorità awtorizzata li tikkonkludi l-kuntratti ta’ reklutaġġ ma tistax tiġi kkritikata li ma pprovditilhomx informazzjoni suffiċjenti f’dan ir-rigward u lanqas ma jista jiġi allegat li l-aċċettazzjoni tal-proposti ta’ akkreditazzjoni ta’ snin ta’ servizz li tikkonċernahom rispettivament kienet ivvizzjati.

Barra minn hekk, kull uffiċjal jew membru tal-persunal normalment diliġenti huwa mistenni jkun jaf ir-Regolamenti tal-Persunal u, b’mod iktar partikolari, ir-regoli li jirregolaw ir-remunerazzjoni jew il-pensjoni tal-irtirar tiegħu. F’dan ir-rigward, id-diliġenza normali li tista’ tkun mistennija minn uffiċjal jew membru tal-persunal hija evalwata fir-rigward tat-taħriġ tiegħu, tal-grad tiegħu u tal-esperjenza professjonali tiegħu. Madankollu, il-formulazzjoni tal-Artikolu 77 tar-Regolamenti tal-Persunal hija relattivament ċara, kemm tal-ewwel paragrafu tiegħu kif ukoll tar-raba’ paragrafu tiegħu, u għalhekk, għandha għall-inqas, tinkoraġġixxi lill-partijiet ikkonċernati sabiex iqajmu din il-kwistjoni mal-amministrazzjoni tagħhom

(ara l-punti 73 sa 78)

Referenza:

Il-Qorti tal-Prim’Istanza: sentenzi tal-10 ta’ Frar 1994, White vs Il-Kummissjoni,T‑107/92, EU:T:1994:17, punt 47, u tal-5 ta’ Novembru 2002, Ronsse vs Il-Kummissjoni,T‑205/01, EU:T:2002:269, punt 52

Il-Qorti Ġenerali tal-Unjoni Ewropea: sentenza tat-3 ta’ Ottubru 2015, Il-Kummissjoni vs Verile u Gjergji, T‑104/14 P, EU:T:2015:776, punt 49

It-Tribunal għas-Servizz Pubbliku: sentenza tat-12 ta’ Marzu 2014, CR vs Il-Parlament, F‑128/12, EU:F:2014:38, punt 45 u l-ġurisprudenza ċċitata; digriet tal-20 ta’ Marzu 2014, Michel vs Il-Kummissjoni; F‑44/13, EU:F:2014:40, punt 53, u s-sentenza tad-19 ta’ Novembru 2014, EH vs Il-Kummissjoni, F‑42/14, EU:F:2014:250, punt 106 u l-ġurisprudenza ċċitata